CELEX: 32007R0866
Language: hu
Date: 2007-07-23 00:00:00
Title: A Tanács 866/2007/EK rendelete ( 2007. július 23. ) az egyes, Libériával szembeni korlátozó intézkedésekről szóló 234/2004/EK rendelet módosításáról

24.7.2007   
            
            
               HU
            
            
               Az Európai Unió Hivatalos Lapja
            
            
               L 192/4
            
         
      A TANÁCS 866/2007/EK RENDELETE
   
   (2007. július 23.)
   az egyes, Libériával szembeni korlátozó intézkedésekről szóló 234/2004/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 60. és 301. cikkére,
   tekintettel a Libériával szembeni korlátozó intézkedésekről szóló 2004/137/KKBP közös álláspont módosításáról és megújításáról szóló, 2007. február 12-i 2007/93/KKBP tanácsi közösálláspontra (1),
   tekintettel a Bizottság javaslatára,
   mivel:
   
               (1)
            
            
               A Libériával szembeni korlátozó intézkedésekről szóló, 2004 február 10-i 2004/137/KKBP tanácsi közös álláspont (2) rendelkezett az Egyesült Nemzetek Biztonsági Tanácsa (ENSZ BT) Libériáról szóló, 1521 (2003) sz. határozatában előírt intézkedések végrehajtásáról, beleértve a fegyverembargót és a katonai tevékenységekkel összefüggő technikai és pénzügyi segítségnyújtás tilalmát.
            
         
               (2)
            
            
               Az ENSZ BT 1647 (2005) sz., 1683 (2006) sz., 1689 (2006) sz. és 1731 (2006) sz. határozatával összhangban a 2006/31/KKBP (3), a 2006/518/KKBP (4) és a 2007/93/KKBP tanácsi közös álláspont további időtartamra megerősítette a 2004/137/KKBP közös álláspont korlátozó intézkedéseit, és bizonyos módosításokról rendelkezett.
            
         
               (3)
            
            
               Az egyes, Libériával szembeni korlátozó intézkedésekről szóló 234/2004/EK tanácsi rendelet (5) tiltja a Libériát célzó, katonai tevékenységekkel összefüggő technikai és pénzügyi segítségnyújtást, valamint a Libériából származó nyersgyémánt-behozatalt.
            
         
               (4)
            
            
               A libériai eseményekre figyelemmel az ENSZ Biztonsági Tanácsa 2006. december 20-án elfogadta az 1731 (2006) sz. határozatot, amely megújította az 1521 (2003) sz. határozat által előírt megszorító intézkedéseket, és úgy határozott, hogy a fegyverekre vonatkozó intézkedéseket a halált nem okozó fegyvereken és lőszereken kívüli olyan halált nem okozó katonai felszerelésekre nem kell alkalmazni, amelyeket az 1521 (2003) sz. határozat (21) bekezdése alapján létrehozott bizottsághoz előzetesen bejelentettek, és amelyeket kizárólag a libériai kormány rendőri és biztonsági erőinek olyan tagjai általi használatra szántak, akiket az ENSZ libériai missziójának 2003. októberi megkezdését követően világítottak át és képeztek ki.
            
         
               (5)
            
            
               A 2007/93/KKBP közös álláspont kiegészítő mentességet biztosít az ilyen készletekre és a Közösséget cselekvésre szólítja fel.
            
         
               (6)
            
            
               Célszerű a 234/2004/EK rendeletet az illetékes hatóságok megjelölése tekintetében módosítani.
            
         
               (7)
            
            
               Helyénvaló ezt a módosítást az 1731 (2006) ENSZ BT-határozat elfogadásának napjától, visszaható hatállyal életbe léptetni.
            
         
               (8)
            
            
               A 234/2004/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 234/2004/EK rendelet a következőképpen módosul:
   
               1.
            
            
               A 3. cikk helyébe a következő szöveg lép:
               „3. cikk
               (1)   A 2. cikk rendelkezéseitől eltérően a szolgáltató letelepedési helye szerinti tagállamnak az I. mellékletben felsorolt honlapokon megjelölt illetékes hatóságai engedélyezhetik az alábbiakat:
               
                           a)
                        
                        
                           a következőkhöz kapcsolódó technikai segítségnyújtás, finanszírozás vagy pénzügyi segítségnyújtás:
                           
                                       i.
                                    
                                    
                                       fegyverek és azokhoz kapcsolódó felszerelések, amennyiben a segítségnyújtást vagy a szolgáltatásokat kizárólag az ENSZ libériai missziójának támogatására és használatára szánják, vagy
                                    
                                 
                                       ii.
                                    
                                    
                                       olyan fegyverek és lőszerek, amelyeket korlátozásmentes műveleti felhasználás céljából továbbra is a különleges biztonsági szolgálat őriz meg, és amelyeket 2006. június 13-a előtt az 1521 (2003) ENSZ BT-határozat (21) bekezdésével létrehozott bizottság jóváhagyásával szolgáltattak a szolgálat tagjainak gyakorlatozás céljából;
                                    
                                 
                     
                           b)
                        
                        
                           a következőkhöz kapcsolódó finanszírozás vagy pénzügyi segítségnyújtás:
                           
                                       i.
                                    
                                    
                                       kizárólag a libériai rendőrség vagy a libériai fegyveres erők képzésének és reformjának nemzetközi programja támogatására szánt, vagy az azok által használt fegyverek és azokhoz kapcsolódó felszerelések, amennyiben az 1521 (2003) ENSZ BT-határozat (21) bekezdésével létrehozott bizottság jóváhagyta a szóban forgó fegyverek és az ahhoz kapcsolódó felszerelések kivitelét, értékesítését, beszerzését vagy átszállítását,
                                    
                                 
                                       ii.
                                    
                                    
                                       kizárólag humanitárius vagy védelmi felhasználásra szánt, halált nem okozó katonai felszerelések, amennyiben az 1521 (2003) ENSZ BT-határozat (21) bekezdésével létrehozott bizottság jóváhagyta a szóban forgó felszerelések kivitelét, értékesítését, beszerzését vagy átszállítását, vagy
                                    
                                 
                                       iii.
                                    
                                    
                                       a libériai kormány rendőri és biztonsági erőinek olyan tagjai általi használatra szánt fegyverek és lőszerek, akiket az ENSZ libériai missziójának 2003. októberi megkezdését követően világítottak át és képeztek ki, amennyiben az 1521 (2003) ENSZ BT-határozat (21) bekezdésével létrehozott bizottság jóváhagyta a szóban forgó fegyverek és lőszerek kivitelét, értékesítését, beszerzését vagy átszállítását,
                                    
                                 
                                       iv.
                                    
                                    
                                       a libériai kormány rendőri és biztonsági erőinek olyan tagjai általi használatra szánt halált nem okozó fegyvereken és lőszereken kívüli, halált nem okozó katonai felszerelések, akiket az Egyesült Nemzetek libériai missziójának 2003. októberi megkezdését követően világítottak át és képeztek ki, amennyiben az 1521 (2003) ENSZ BT-határozat (21) bekezdésével létrehozott bizottságot értesítették a szóban forgó fegyverek és lőszerek kiviteléről, értékesítéséről, beszerzéséről vagy átszállításáról.
                                    
                                 
                     (2)   Nem adható engedély olyan tevékenységekhez, amelyeket már elvégeztek.”
            
         
               2.
            
            
               A 4. cikk helyébe a következő szöveg lép:
               „4. cikk
               (1)   Amennyiben e tevékenységeket az 1521 (2003) ENSZ BT-határozat (21) bekezdésével létrehozott bizottság előzetesen jóváhagyta, valamint e rendelet 2. cikkétől eltérően a szolgáltató letelepedésének helye szerinti tagállamnak az I. mellékletben felsorolt honlapokon megjelölt illetékes hatósága engedélyezheti az alábbiakkal kapcsolatos technikai segítségnyújtást:
               
                           a)
                        
                        
                           kizárólag a libériai rendőrség vagy a libériai fegyveres erők kiképzésének és reformjának nemzetközi programja támogatására szánt, vagy az azok által használt fegyverek és azokhoz kapcsolódó felszerelések,
                        
                     
                           b)
                        
                        
                           kizárólag humanitárius vagy védelmi célokra szánt, halált nem okozó katonai felszerelések, vagy
                        
                     
                           c)
                        
                        
                           a libériai kormány rendőri és biztonsági erőinek olyan tagjai általi használatra szánt fegyverek és lőszerek, akiket az ENSZ libériai missziójának 2003. októberi megkezdését követően világítottak át és képeztek ki.
                        
                     Az 1521 (2003) ENSZ BT-határozat (21) bekezdésével létrehozott bizottság jóváhagyását a szolgáltató letelepedési helye szerinti tagállamnak az I. mellékletben felsorolt honlapokon megjelölt illetékes hatóságán keresztül kell kérelmezni.
               A c) pontban említett fegyverekkel és lőszerekkel kapcsolatos technikai segítségnyújtás jóváhagyására az érintett tagállam kormánya és Libéria kormánya közös kérelmet nyújt be az 1521 (2003) ENSZ BT-határozat (21) bekezdésével létrehozott bizottságnak.
               (2)   Nem adható engedély olyan tevékenységekre, amelyeket már elvégeztek.”
            
         
               3.
            
            
               A szöveg a következő, 8a. cikkel egészül ki:
               „8a. cikk
               (1)   A tagállamok kijelölik az e rendeletben említett illetékes hatóságokat, és azokat az I. mellékletben felsorolt honlapokon, vagy azokon keresztül megjelölik.
               (2)   A tagállamok e rendelet hatálybalépését követően haladéktalanul értesítik a Bizottságot az illetékes hatóságaikról, és minden későbbi módosításról.”
            
         
               4.
            
            
               A 234/2004/EK rendelet I. melléklete helyébe e rendelet I. mellékletének szövege lép.
            
         2. cikk
   Ez a rendelet az Európai Unió Hivatalos Lapjában történő közzétételét követő napon lép hatályba.
   Ezt a rendeletet 2006. december 21-étől kezdődő hatállyal kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. július 23-án.
      
         
            a Tanács részéről
         
         
            az elnök
         
         L. AMADO
         
      
   
   
      (1)  HL L 41., 2007.2.13., 17. o.
   
      (2)  HL L 40., 2004.2.12., 35. o. A legutóbb a 2007/400/KKBP közös állásponttal módosított közös álláspont (HL L 150., 2007.6.12., 15. o.).
   
      (3)  A Libériával szembeni korlátozó intézkedések megújításáról szóló, 2006. január 23-i 2006/31/KKBP közös álláspont. HL L 19., 2006.1.24., 38. o.
   
      (4)  A Libériával szembeni egyes korlátozó intézkedések módosításáról és megújításáról szóló, 2006. július 24-i 2006/518/KKBP közös álláspont. HL L 201., 2006.7.25., 36. o.
   
      (5)  HL L 40., 2004.2.12., 1. o. A legutóbb a 719/2007/EK rendelettel (HL L 164., /2007.6.25., 1. o.) módosított rendelet
   
      MELLÉKLET
      
         
            „I. MELLÉKLET
            A 3. és a 4. cikkben említett illetékes hatóságokra vonatkozó információkat tartalmazó honlapok és az Európai Bizottság értesítési címe
            
                         
                     
                     
                        BELGIUM
                        http://www.diplomatie.be/eusanctions
                     
                  
                         
                     
                     
                        BULGÁRIA
                        http://www.mfa.government.bg
                     
                  
                         
                     
                     
                        CSEH KÖZTÁRSASÁG
                        http://www.mfcr.cz/mezinarodnisankce
                     
                  
                         
                     
                     
                        DÁNIA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        NÉMETORSZÁG
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ÉSZTORSZÁG
                        http://www.vm.ee/est/kat_622/
                     
                  
                         
                     
                     
                        GÖRÖGORSZÁG
                        http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
                     
                  
                         
                     
                     
                        SPANYOLORSZÁG
                        www.mae.es/es/MenuPpal/Asuntos/Sanciones+Internacionales
                     
                  
                         
                     
                     
                        FRANCIAORSZÁG
                        http://www.diplomatie.gouv.fr/autorites-sanctions/
                     
                  
                         
                     
                     
                        ÍRORSZÁG
                        http://www.dfa.ie/un_eu_restrictive_measures_ireland/competent_authorities
                     
                  
                         
                     
                     
                        OLASZORSZÁG
                        http://www.esteri.it/UE/deroghe.html
                     
                  
                         
                     
                     
                        CIPRUS
                        http://www.mfa.gov.cy/sanctions
                     
                  
                         
                     
                     
                        LETTORSZÁG
                        http://www.mfa.gov.lv/en/security/4539
                     
                  
                         
                     
                     
                        LITVÁNIA
                        http://www.urm.lt
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        MAGYARORSZÁG
                        http://www.kulugyminiszterium.hu/kum/hu/bal/nemzetkozi_szankciok.htm
                     
                  
                         
                     
                     
                        MÁLTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        HOLLANDIA
                        http://www.minbuza.nl/sancties
                     
                  
                         
                     
                     
                        AUSZTRIA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        LENGYELORSZÁG
                        http://www.msz.gov.pl
                     
                  
                         
                     
                     
                        PORTUGÁLIA
                        http://www.min-nestrangeiros.pt
                     
                  
                         
                     
                     
                        ROMÁNIA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SZLOVÉNIA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SZLOVÁKIA
                        http://www.foreign.gov.sk
                     
                  
                         
                     
                     
                        FINNORSZÁG
                        http://formin.finland.fi/kvyhteistyo/pakotteet
                     
                  
                         
                     
                     
                        SVÉDORSZÁG
                        http://www.ud.se/sanktioner
                     
                  
                         
                     
                     
                        EGYESÜLT KIRÁLYSÁG
                        http://www.fco.gov.uk/competentauthorities
                     
                  
               Az Európai Bizottság értesítési címe:
            
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A2. Crisis Management and Conflict Prevention
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        E-mail: relex-sanctions@ec.europa.eu
                     
                  
                        Tel. (32 2) 295 55 85, 296 61 33
                     
                  
                        Fax: (32 2) 299 08 73”